Návrh na zrušenie úloh vyplývajúcich z uznesení vlády Slovenskej republiky
pre ministerku spravodlivosti

Uznesenie č. 76 z 26. januára 2005				úloha č. B.1

Text:	v súlade so schválenými opatreniami na zefektívnenie zverejňovania údajov v Obchodnom vestníku vypracovať a predložiť na rokovanie vlády návrh zákona, ktorým sa mení a  dopĺňa zákon č. 34/2002 Z. z.   o nadáciách a o zmene Občianskeho zákonníka v znení neskorších predpisov
Termín:	do 31. júla 2005
Uložené:	podpredsedovi vlády a ministrovi spravodlivosti 

Uznesenie č. 76 z 26. januára 2005				úloha č. B.2

Text:		v súlade so schválenými opatreniami na zefektívnenie zverejňovania údajov v Obchodnom vestníku vypracovať a predložiť na rokovanie vlády návrh zákona, ktorým sa mení a  dopĺňa zákon č. 213/1997 Z. z.  o neziskových organizáciách poskytujúcich všeobecne prospešné služby v znení zákona č. 35/2002 Z. z.
Termín:	 do 31. júla 2005
Uložené:	podpredsedovi vlády a ministrovi spravodlivosti 

Uznesenie č. 76 z 26. januára 2005				úloha č. B.5

Text:		v súlade so schválenými opatreniami na zefektívnenie zverejňovania  údajov v Obchodnom vestníku vypracovať a predložiť na rokovanie vlády návrh zákona, ktorým sa mení a  dopĺňa zákon č. 147/1997 Z. z.  o neinvestičných fondoch a o doplnení zákona Národnej rady Slovenskej republiky č. 207/1996 Z. z. v znení zákona č. 34/2002 Z. z.
Termín:	do 31. júla 2005
Uložené:	podpredsedovi vlády a ministrovi spravodlivosti

Uznesenie č. 636 z 24. augusta 2005				úloha č. B.5

Text:	v spolupráci s ministrom výstavby a regionálneho rozvoja predložiť na rokovanie vlády návrh novely Občianskeho zákonníka, ktorou sa upravia podmienky poskytovania bytových náhrad 
Termín:	do 31. decembra 2005
Uložené:	podpredsedovi vlády a ministrovi spravodlivosti

Plán legislatívnych úloh vlády SR na rok 2006		úloha č. 4 v mesiaci 
február
Text:	v súlade s potrebou upraviť novým spôsobom disciplinárne konanie       a disciplinárnu zodpovednosť prokurátorov obdobne, ako je to upravené u sudcov, predložiť na rokovanie vlády návrh zákona, ktorým sa mení    a dopĺňa zákon č. 154/2001 Z. z.  o prokurátoroch a právnych čakateľoch prokuratúry v znení neskorších predpisov 
Termín:	do 28. februára 2006
Uložené:	podpredsedovi vlády a ministrovi spravodlivosti

Plán legislatívnych úloh vlády SR na rok 2006		úloha č. 5 v mesiaci 
február
Text:	v súlade s potrebou zosúladenia zákona s novým Trestným zákonom, úpravy inštitútu odpisu trestov a potreby zapracovania rozhodnutia Rady o výmene informácií obsiahnutých v registri trestov medzi členskými štátmi EÚ, predložiť na rokovanie vlády návrh zákona, ktorým sa mení dopĺňa zákon č. 311/1999 Z. z. o registri trestov v znení neskorších predpisov a o zmene a doplnení niektorých zákonov
Termín:	do 28. februára 2006
Uložené:	podpredsedovi vlády a ministrovi spravodlivosti

Plán legislatívnych úloh vlády SR na rok 2006		úloha č. 6 v mesiaci 
február
Text:	v súlade s potrebou upraviť vzťah prokuratúry a výkonnej moci a upraviť ustanovenia, ktorých zmenu si vyžiadala aplikačná prax, predložiť na rokovanie vlády návrh zákona, ktorým sa mení a dopĺňa zákon               č. 153/2001 Z. z. o prokuratúre v znení neskorších predpisov 
Termín:	do 28. februára 2006
Uložené:	podpredsedovi vlády a ministrovi spravodlivosti

Uznesenie č. 289 z 20. apríla 2005				úloha č. B.2

Text:	v spolupráci s podpredsedom vlády pre európsku integráciu, ľudské práva a menšiny a ministrom zahraničných vecí vypracovať analýzu ústavnoprávnych dôsledkov uzavretia Zmluvy o Ústave pre Európu
Termín:	do 30. júna 2005
Uložené:	podpredsedovi vlády a ministrovi spravodlivosti

Uznesenie č. 858 z 26. októbra 2005				úloha č. A.1

Text:	v spolupráci s podpredsedom vlády pre európsku integráciu, ľudské práva a menšiny a ministrom zahraničných predložiť návrh zákona o spolupráci medzi Národnou radou SR a vládou SR, týkajúci sa návrhov právne záväzných aktov Európskych spoločenstiev a Európskej únie
Termín:	do 28. februára 2006
Uložené:	podpredsedovi vlády a ministrovi spravodlivosti